CHG บวกเกือบ 4% โบรกฯ มองกำไรปี 60-61 โต 20%
CHG บวกเกือบ 4% ล่าสุด ณ เวลา 11.00 น. ราคาอยู่ที่ 2.58 บาท บวก 0.08 บาท หรือ 3.20% สูงสุดที่ 2.60 บาท ต่ำสุดที่ 2.52 บาท มูลค่าซื้อขายที่ 163.47 ล้านบาท โบรกฯ แนะ “ทยอยซื้อสะสม” ชูเป้า 3.06 บ. มองการดำเนินงานตั้งแต่ H2/59 มีประสิทธิภาพมากขึ้น คาดปี 60-61 กำไรโต 20%
15 ก.ย. 2559

ผู้สื่อข่าวรายงานว่า ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 11.00 น. ราคาอยู่ที่ 2.58 บาท บวก 0.08 บาท หรือ 3.20% สูงสุดที่ 2.60 บาท ต่ำสุดที่ 2.52 บาท มูลค่าซื้อขายที่ 163.47 ล้านบาท ขณะที่ดัชนีตลาดหุ้นไทยโดยรวมบวก 0.29%
 
ด้าน บล.แลนด์ แอนด์ เฮ้าส์ แนะ “ทยอยซื้อสะสม” หุ้น บมจ.โรงพยาบาลจุฬารัตน์ (CHG) ให้มูลค่ายุติธรรมที่ 3.06 บาท โดยผลประกอบการครึ่งปีแรกปี 59 รายได้ 1,761 ล้านบาท เพิ่มขึ้น 18%จากช่วงเดียวกันของปีก่อนกำไร 273 ล้านบาท ลดลง 1%จากช่วงเดียวกันของปีก่อนมี SG&amp;A สูงจากการลงทุนในช่วงแรก คาดตั้งแต่ ครึ่งปีหลังปี 59 การดำเนินงานจะมีประสิทธิภาพมากขึ้น ประเมินปี 60-61 คาดการณ์กำไรจะเติบโต 20%จากช่วงเดียวกันของปีก่อน
ขณะที่ เช้านี้ผู้สื่อข่าวรายงานว่า CHG มั่นใจผลงานไตรมาส 3/59 โตก้าวกระโดด หลังเปิดให้บริการได้เต็มพื้นที่ ขณะที่เป็นช่วงไฮซีซันดันจำนวนผู้เข้ารับบริการพุ่ง บวกกับผู้เข้ารับการรักษาที่ชำระเงินสดปรับตัวเพิ่มขึ้นเป็นแรงหนุนสำคัญ ปลุกผลงานปีนี้มีลุ้นทะยานทำสถิติใหม่ทั้งรายได้และกำไร
               
 